
PREŠTAMPANO 12 »NAPRETKA« GOD. LXXXI! 


AUTORSKA PRAVA PRIDRŽANA 


Gospodine predsjedniče! 


Gospodo drugovi članovi pedagoškoknjiževnog Zbora! 


Gospođe i gospodo! 


Zapala me je osobito časna zadaća, da održim predavanje na ovoj 
prvoj svečanoj sjednici Hrvatskoga pedagoškoknjiževnog zbora u uskr- 
snuloj našoj i ujedinjenoj velikoj banovini Hrvatskoj. Budućnost će tek 
moći potpuno prosuditi vrijednost i značenje, koje ta tekovina ima po 
put, kojim hrvatski narod ide k svome jedinstvu i svojoj slobodi. Ali o 
čemu ne treba prepustiti sud budućnosti, o čemu možemo sa svom stal- 
nošću suditi sami, to je neporečna i fundamentalna zasluga, koju za tu 
teško izvojštenu tekovinu imaju prvi apostoli hrvatskoga seljačkog po- 
kreta, Antun i Stjepan Radić. Zato nijesam mogao odabrati dostojnije 
teme za ovu prvu svečanu sjednicu našega pedagoškog Zbora u novoj 
banovini Hrvatskoj, negoli što je ova, na koju šam se odlučio u dogovoru 
i sporazumu s uvaženim i vrlo zaslužnim našim predsjednikom, g. drom. 
Sigismundom Čajkovcem, a to je, da izložim filosofičke osnove prosvjet- 
nih zamisli i nastojanja Antuna Radića. 


K3 
Domovina i država 
Dvije su sile pokretnice, koje vladaju sudbinom naroda stvarajući 
mu povijest. One izviru iz dvojakoga načina, kako se članovi naroda 
između sebe povezuju te u toj dvojakoj povezanosti ulaze u dva različna, 
a opet i nužno međusobno povezana životna kruga ili socijalna sklopa. 
Jedan je država, drugi je domovina. 


Domovina i država nijesu nipošto životne pojave, koje bi se pokri- 
vale. Odnosi, na osnovu kojih se izgrađuju, i sile, koje ih oživljavaju, 
bitno se razlikuju. Kakogod izvor svoj i imale jednako u narodu i koli- 
kogod bile jedna na drugu u svom opstanku, svojoj izgradnji i svom raz- 
vitku upućene, u bistvu se svome razilaze. Svaka služi drukčijemu ži- 
votnom smislu. 

Domovina živi u domovima i po njima. Ona se kao živa i djelovna 
sila očituje u obiteljima, što domove sačinjavaju. Ona se i izgrađuje po 
načinu, kako se obitelj održava. Jedinstvo se domovine osniva na istoj 
snazi, na kojoj se osniva i jedinstvo obitelji i doma. Između članova ovako 
određena socijalna sklopa postoji u bitnosti veza po srcu. U domu i u 
obitelji ima duševne topline, ima usrdnosti. Veze između članova obi- 
telji osnovane su u prvome redu na čuvstvu. Po tome čuvstvu iskrsava 
stalno tendencija, da članovi njeni budu u životnim svojim očitovanjima 
koordinirani. Prema različnom su značenju članova obitelji po obi- 
teljsku cjelinu dašto i njihove funkcije različne; no pored svih razlika 
položaja i funkcija ne prestaje u tome krugu nikad živjeti sklonost, da 
svi, koji mu pripadaju, budu izjednačeni kako u dužnoj spremnosti za 
međusobnu pomoć i pravu na obzir tako i u ljudskoj cijeni i ljudskome 
dostojanstvu. Zajednički se život gradi tu na međusobnom nagnuću, na 
mogućem razumijevanju i podržavanju sloge. Gdje toga nema, ondje se 
dom razgrađuje. 


Napose ima jedna značajka, koja dosta jasno ukazuje na to, da se 
taj Životni krug ili životni red izgrađuje doista na odnosu koordinacije. 
Članovi obitelji žive naime stvarno u komunizmu. Svaki član obitelji, dok 
doista živi »obiteljskim« životom, podmiruje mahom svoje potrebe iz za- 
jedničke imovine. Okvir takve zadružnosti može da bude širi ili uži. No 
svakako je ona do izvjesne mjere neizbježna, dok ima i dok hoće da bude 
Obitelji i obiteljskog života. 

Odnos koordinacije ne postoji samo u užem okviru obitelji, nego 
se proširuje i u odnosu prema tuđem domu, prema »susjedu«. Ako veze 
između »domova« i nijesu tako usrdne i obuhvatne, kao što su između 
najbližih članova obitelji, ipak je i prema susjedu prvobitni odnos manje 
Više »intiman«, to više, što se različni domovi vežu po vezama rodbin- 
skim, koje su potrebne za »pomlađivanje« obitelji i dalji opstanak doma. 
Tako osjećaj, koji domove povezuje, nagoni i na međusobnu pomoć, pa 
proširujući se prema najdaljoj mogućnosti na sve narodne domove, do- 
seže svoju visinu u domovinskoj ljubavi, u ljubavi prema domovini, L ju- 
bav je na tlu toga socijalnog sklopa najodlučniji princip, na kojemu se 
Sradi zajedništvo, koje je u stvari zajedništvo nutarnje sudbine. 


Tome nasuprot održava državu državnik, održava je vladar, vojska 
i činovništvo. Država živi izvan domova i iznad njih. Ona se ne gradi na 
»intimnim« odnosima, na »čuvstvenim« Vezama, niti se osniva na nekoj 
koordinaciji svojih članova. I snaga se državna ne razvija iz domova, nego 

iz vojarna i ureda. Dom će ona u nuždi žrtvovati, opustošiti ga i razoriti. 
Isto se tako država ne upire o ljubav, niti joj od nje život, nego se ona 
gradi na principu v1 asti, pa prema tome u tome socijalnom sklopu i 
vladaju odnosi podređenosti i nadređenosti. Na subordinaci ji svojih 
članova određenome Superordiniranom individualitetu“ počiva pomenuta 
organizacija, do koje u prvome redu stoji izvanjska sudbina naroda. 


Kao što se domovina i država izgrađuju na različito određenim od- 
nosima između članova, koji jednakom nuždom ulaze u obadva ta životna 
reda ili socijalna sklopa, i kako u njima vladaj različite sile pokretnice, 
volja za izjednačivanjem s jedne, a za podređivanjem s druge strane, tako 
ne trebaju biti izjednačene u dostojanstvu niti im se granice moraju po- 
krivati. U različnim prilikama naroda i različnom povijesnom razdoblju 
njegova života može da i odnos njihov bude različito shvaćen i utvrđen. 
Moguće je prema tome, da domovinski princip bude stavljen iznad države, 
kao što lako može da bude i obratno. Može da iskrsne nastojanje, da se 
čovjek u svim svojim očitovanjima podredi zakonu ljubavi, a može biti i 
odlučnoga htijenja, da se sav život ljudski organizira potpuno prema prin- 
cipu vlasti, moći. Ovdje ili ondje može sad da preteže jedno, sad ope! 
drugo. 


Kako moć i ljubav ne idu jednakim korakom, postojat će u obadva 
slučaja nužno unutrašnja napetost između državnog i domovinskog života, 
a iz te će napetosti između države i domovine morati bez prestanka 
narodu pritjecati naročiti zadaci, koje će sveđ nanovo trebati da rješava. 
Jednako pak nastaju narodu životne i kulturne teškoće po činjenici, da se 
granice države ne moraju pokrivati s granicama do- 
movine, pa to redovno i ne čine. Tako će ondje, gdje je prostor domo- 
vine širi od granica državnih, biti i narod u domovinskome svom iživljava- 
nju pocijepan, pa i u izričaju svoga bića i odrazu SVOg Žića rastrgan, dok 
Živi rastavljen granicama dviju država ili više njih. Gdje se pak vlast dr- 
žave proteže preko prostora većih od granica domovine, tamo nije nikad 
isključena mogućnost, da tuđin vlada narodom, pa se to prije ili kasnije, 
trajnije ili prolaznije i događa. I jedan i drugi slučaj otežava narodu izvo- 
ran i organičan život; tako i jedan i drugi slučaj biva naročitom pokret- 
nom silom u njemu. A ta sila pokretnica zna da bude to sudbonosnijom, 
što je moguće i što se događa, da narod bije i jedna i druga kob, gdje se 
uži prostor domovine cijepa u širem okviru države. 


Pokret 
Sile, koje stvaraju državu, i sile, koje održavaju domovinu, unose u 


narod stalnu unutrašnju napetost. Ta napstost pokreće doduše njegovu 

povijest, ali ga ujedno dovodi sveđ nanovo u položaj, koji mu ugrožava 
jedinstvo i slobodu te ga sili, da za svega svog vijeka traži izlaska iz 
teškoća, koje ga slabe u njegovu opstanku te mu stežu i suzuju život. 


Ipak ima razdoblja u životu naroda, gdje istaknuta napetost biva 
naročito kritičnom, tako kritičnom, da zaokuplja sve narodne snage. A 
takva jednostrana zaokupljenost izazvana redovno preoštrim sukobima 
različito, pa i oprečno upravljenih sila i poticaja biva na posljetku neiz- 
bježno uzbudljivom upravo kočnicom narodnoga života. Onda si narod 
mora na svaki način izvojevati korenito rješenje takve krize, ne će li da 
zađe u rasulo. Išao on međutim pri tome putem revolucije ili reformacije, 
putem, koji se nikad pravo ne da predvidjeti, 11 svakome su mu slučaju 
potrebni probuđeni duhovi, u kojima je došao do jasne svijesti konkretni 
i naročiti problem epohe tako, da mogu iznijeti i osvijetliti temeljne 
smjernice, koje će doista moći i morati pokrenuti narod prema zbiljskom 
nekom izlasku iz nepodnošljive napetosti, u koju mu je dospio život. 


Tako se je i iz naroda hrvatskoga u jednom između najkritičnijih 
razdoblja njegove povijesti izdigao duhovni začetnik pokreta, u kojemu 
će kušati da riješi najteža pitanja povijesnoga svog opstanka: Antun 
Radić. Pored brata mu Stjepana, ustrajnog, snažnog i požrtvovnog orga- 
nizatora, stoji na čelu hrvatskoga seljačkog pokreta Antun kao prvi i sve- 
strani njegov ideolog. 

Narod 

Misao i nastojanje Antuna Radića ne pokreće u osnovima samo po- 
litičko neko htijenje, nego štaviše duboka i usrdna socijalna svijest, koja 
u svom izvoru nije nipošto upravljena na daleke državničke i državo- 
tvorne ideje, nego naprotiv na bliske tegobe domovinskoga života. Znatno 
je po središnju smjernicu Radićeva namjerenja i htijenja, a i po čitav 
pokret, kojemu je dao žig svoga duha, da glavna pažnja i temeljna briga 
nije tu usredotočena na državu, nego na domovinu. Shvaćanje se Antuna 
Radića pokriva tu sasvim s uvjerenjem Stjepanovim, koji izrijekom veli, 
da »malen narod ne može i ne smije htjeti velikeijakedržave,ali 
mora svim silama nastojati, da si stvori i osigura slobodnuisretnu 
domovinu« (Stjepan Radić, Savremena Evropa, Zagreb 1905, str. 147.). 

Radić u hrvatskoj domovini ne vidi mnogo sreće i to više izazivaju 
tegobe njezine u duši njegovoj bunu. Te pak socijalne tegobe svodi na 
opći materijalni i duhovni položaj naroda, kojemu je u opasnosti jedin- 
stvo i stegnuta njegova sloboda. A bez jedinstva i slobode nema prema 
spoznaji Radićevoj mogućnosti, da se narod pridigne do pravoga blago- 

stanja, do visokoga stupnja prosvjete i na posljetku do sreće. (Antun Ra- 
dić, Sabrana djela, Zagreb 1986—1939, sv. II, str. 271, 305). 
Jedinstvo i sloboda 
Prije svega treba dakle narodu jedinstva. U jedinstvu naći će 
jamstvo slobode, jer kad se narod razjedini, ograničavaju se i pritje- 
šnjavaju razjedinjeni njegovi dijelovi međusobno. Gdje nema unutra- 
šnjeg jedinstva, gdje nedostaje sklada, tu se diže nered i rađa samovolja 
i nepravda; no »slobode nema bez pravice« (VIII. 14). 


Tek po slobodi može narod doista živjeti u svijesti, da je svoj (II. 
309), a time živjeti i u povjerenju u svoju snagu i samoga sebe, u samo- 
pouzdanju, koje je i pretpostavka svemu organičnom, neizvještačenom 
životnom nasporu, a tako napose i pravom duhovnom usponu. Zato Radić 
i može kazati, da »bez slobode nema prosvjete« (III. 256). 


Jedinstvo, sloboda i prosvjeta prema Radićevu su shvaćanju usko po- 
vezani elementi narodnoga života, koji se međusobno uvjetuju. Do toga 
je zaključka Radić nužno morao doći, jer narod kao socijalni sklop ne 
gleda spolja, kao mehaničku možda povezanost određenih pojedinaca u 
cjelinu, nego biće narodno otkriva iz nutrinje, koja je organično jedin- 
stvo, a čini mu se takvim već zato, jer je — kako Radić uzima — duša. 
Kao što Radić vjeruje u individualnu čovječju dušu, »u onu božju iskru, 
koja je u čovjeku« i »koja je vazda živa, pa pokrio je ti cijelim vozom 
pepela« (III. 346), tako mu i »narodna duša«, kako izrijekom ističe, nije 
»manje realna«, sve kad bi taj naziv bio možda i »znanstveno neoprav- 
dan« (I. 116). Ta pak »narodna duša« živi prema Radiću upravo u poja- 
vama, u kojima »se javlja nutrinja čovječja« i koje »čine ono, što se zove 
duševnom kulturom ili prosvjetom čitavoga čovječanstva ili pojedinih 
naroda« (I. 33). Tako je u tome pravcu narod izvorno kulturnaili 
prosvjetna zajednica, i kao što duša bez jedinstva i duševni 
život bez slobode nije ništa, tako i narod ne može da živi bez jedinstvene 


i slobodne prosvjete. 
Politika 


To shvaćanje čini razumljivim i stajalište Radićevo, da tek iz unu- 
trašnjega jedinstva i po slobodi narodne duše treba da kao posljedak 
njihov nastane i izvanjski poredak života. Jedinstvo i sloboda, o kojima 
Radić govori kao o snagama, što se očituju u narodnoj prosvjeti, pripa- 
daju tako u stvari domovinskome život u, a ne krugu državnoga 
poretka. Potrebno je istaknuti, da su to za Radića u prvome redu psiho- 
logički i kulturni, a ne politički pojmovi. 

Prema Radiću treba da Politički poredak, političko jedinstvo i poli- 
tička sloboda proizađu iz Prosvjetnoga jedinstva i duševne (kolektivno- 
duševne) slobode. Gdje bi Politički red stajao na početku gdje narodnoj 
duši biva kao izvanka nametnut, ondje sve svršava u neredu i rasulu. 
Zato s time u skladu Radić i veli, da narodu treba najprije zajamčena 
sloboda, a onda nezavisna država. A to znači, da treba na temeljima 
jedinstvene i slobodne domovine organički graditi suverenu državu, a ne 
obratno. »Što nam i hasni», veli Radić dosljedno, »ujedinjena i nezavisna 
Hrvatska, ako u njoj ne bude slobode« (V. 214). Red domovinski 
ide ispred reda državnoga, ato zato, jer i »narodna duša« 
izvorno, primarno i živi i iživljava seu domovini. Stoga ipolitike 
nema bez prosvjete (VII 114; XVI. 14). 

Politika ima opravdanja samo kao izdanak prosvjetnoga rada, upra- 
vo tek kao dodatak neki prosvjetnoj organizaciji naroda (VII. 125). Poli- 
tički ciljevi dobivaju svoj smisao, prihvatljivo svoje značenje i svoju 
vrijednost samo u okviru narodne prosvjete i na njezinim temeljima, pa 
je tako i politiku mjesta u narodu samo toliko, koliko je prosvjetitelj na- 
rodni, koliko u samome narodu surađuje i koliko mu pomaže u izgradnji 
— ne bilo kakve, nego baš njegove rođene — prosvjete. 

aj osnovni postavak Radićev prema problemima 

ga izdiže iznad svake tijesne stranačke politike, 
koji mu daje dal čaj, negoli što ga uopće i može da ima skučeni 
politik, te ga i : dove narodnih prosvjetitelja. 
Seljaštvo E : 
Čovjek : koji živi za domovinu, a ne od nje, ne 
može da bud odnikom naroda. On mu naprotiv mora do- 
nositi duhovnog to i čini, koliko je osjetljiv za bistvo i izraz 
duševnosti, kojom narod živi. A onda ne može ni da bude uzak strančar, 
jer tko je prosvijećen i prosvjeti hoće da služi, ne može se bojati toga, 
da bi drugi mogao i drukčije misliti nego on i nego bi njemu možda baš 
»bilo po volji«. Jer, kako Radić lijepo kaže, »komu se svijeti, taj vidi — 
i vidi onako, kakvo je svijetlo i kakve su oči, vidi na sve strane — kad 
svijetlo ide na sve strane« (II. 256). 

Ipak, tko narodu doista hoće da služi te je zvan da mu pomogne, 
taj bez sumnje mora da ga u samome biću njegovu zna i naći, mora ga 
»u dušu« poznavati. Ta se »duša« međutim u izvornosti svojoj ne razvija 
u državi i životnome redu, koji se njome utvrđuje, i ne treba je — kon- 
kretno govoreći — tražiti u vojarnama i uredima, nego — prema osnov- 
noj zasadi Radićevoj — u »domovini«, konkretnije u domovima, koji je 

sačinjavaju, u svemu bujnom duševnom životu, po kojemu dom, domovi 
i domovina bivaju zbiljom. Po svojim je domovima narod ukorijenjen na 
određenom prostoru, vezan je za zemlju, i što je više s njome srastao, to 
e i bitniji i odlučniji član žive domovine. Zato je u domovinskome život- 
nom redu ili socijalnom sklopu onaj, tko narodnome životu zajamčuje 
gospodarstveni osnov obrađujući zemlju, a to je ratar, seljak, po svome 
kolektivno-duševnom životu i svojevrsnoj mu prosvjeti doduše ne jedini, 


ali ipak prvi i najbitniji elemenat. 


U tome svom mišljenju i uvjerenju nije Radić nipošto osamljen. Po 
svoj ćemo Evropi naći istraživače i mislioce, koji su došli do istoga za- 
ključka. Treba samo napomenuti Francuza Micheleta, kojega Radić oso- 
bito cijeni i na kojega se poziva, pa ruske »narodnike« Herzena i Černi- 
ševskoga, suvremenoga njemačkog sociologa Stapela, poljske učenjake 
Grabskoga ili Znanieckoga, Čeha Holečeka ili i našega Đuru Arnolda. 
Svi se oni slažu s Radićem, da je upravo seljaštvo Prvi, najstabilniji i 
najsolidniji osnov naroda. Budući da je pak narod, što je već bilo rečeno, 
u bitnosti prosvjetna (kulturna) zajednica, to — kako Radić dalje 
zaključuje — upravo u seljaštvu ključa i živo vrelo prave i izvorne na- 
rodne kulture (prosvjete). 

»Narcod« i »gospoda« 

Ako je istina, da je narod zajednica po prosvjeti, po kulturi, onda 
to ujedno znači, da prava prosvjeta ujedinjuje, a ne razdvaja. Ipak tome 
nasuprot otkriva Radić neobičnu pojavu, golem jaz između širokih na- 
rodnih slojeva, između seljaštva, »naroda« i »učenog« staleža, »gospode«, 
jaz to veći, što su »gospoda« školovanija, učenija. Radić prirodno pita za 
uzrok tome sudbonosnom jazu, pa ga nalazi u različnoj kulturi »naroda« 
(seljaštva) s jedne, a »gospode« s druge strane. Jedni se od drugih odva- 
jaju ne možda zbog različitog Odijela, što ga nose, različitog zvanja, što 
ga izvršavaju, ili različnih materijalnih Prilika, u kojima se nalaze, već 
stoga, što žive različnim duhom (I. 5, 8), pa se ne razumiju. 


Ni neukost ni učenost ne će već o sebi rastavljati ljude niti ih me- 
đusobno otuđivati. Jer »ako prosvjeta jedne podiže, ona tim ne snizuje 
drugih«, niti »rađa kultura, prosvjeta prijezirom i zametavanjem«. Samo 
što je drugo, »uči li te tvoj čovjek, tvojim jezikom, uči li te poznavati i 
ljubiti ono, što je tvoje i njegovo, čemu obojica kažu: naše, a opet je 
drugo, kad te uči tuđinac, koji sve svoje hvali i uči te ljubiti, a sve tvoje 
kudi i uči te sve tvoje prezirati. Tu se s kulturom, Pprosvjetom rađa i 
nešto drugo, tu kultura, dok jedne podiže, druge ponizuje« (I. 6, 8). 

Čovjek, koji jednom prođe škole, i to, kako se može dodati, državne, 
od države osnovane, ustrojene i podržavane škole, ne zna više, kako Radić 
ističe, ili i ne će da koristi narodu i da služi njegovoj »duši« gajeći je, 
proširujući i produbljujući. U toj se je naime školi stvarno udomio tuđi- 
nac. Ne mora to ni da bude u neposrednom smislu; dostaje, ako je u nju 
zašao posredno. I školani se čovjek svojim školovanjem odnarođuje, a to 


zato, jer po školama biva zadojen tuđinskom, nenarodnom kulturom. 
Selo i grad 


Mnogi su tumači Radićeve misli ostali pri predmnivi, da se pome- 
nuti jaz da svesti na opreku između seoske i gradske kulture. To je me- 
đutim zabluda, koja skreće pažnju na neke slučajne prilike i ne pogađa 
bitnosti. Kolikogod naime i bilo razlike u sociologički zamjetljivoj struk- 
turi sela i grada, i kako se god načelne pobude i opće struje življenja, 
odlučivanja i određivanja tu i razilazile, ipak su opet selo i grad toliko 
upućeni na simbiozu, koju ne mogu mimoići niti joj mogu izbjeći, da se 
između njih neizbježnom nuždom odvija stalno prilagođivanje, koje u 
najraznolikijim prilikama sveđ iznovice ublažuje ili i izravnava nepri- 
lične protivštine. Tako određena opreka između sela i grada ne onemo- 
gućuje nipošto pogled, koji bi ih obuhvatio u nekom višem i državnom i 
domovinskom jedinstvu. Gdje se u bitnosti shvaćanje ne bi s tim stvar- 
nim stanjem slagalo, ondje se ni nastojanje neko oko izvorne i jedinstvene 
narodne prosvjete ne bi moglo smatrati svrhovitim. 


Kad Radić razlaže, da tuđinska rimska civilizacija u opreci prema 
izvornoj »slovinskoj« odnarođuje našega čovjeka (I. 123), civilizacija, koja 
može da bude upravo primjerom državotvorne sile — sjetimo se 
samo značenja rimskoga prava u povijesti države i srednjega i novoga 
vijeka — onda doista ne može biti po srijedi samo neka protivština 
između »sela« i »grada«, koja stvarno inije toliko duboka ni bitna, kako 
se gdjekad rado ističe, nego se tu radi štaviše o mnogo značajnijoj i sud- 
bonosnijoj opreci između »domovinskoga« i »državnoga« socijalnog sklo- 
pa ili životnog reda. U dnu jaza između »naroda« (odnosno seljaštva) i 
»gospode«, kako ga Radić otkriva, stoji opreka i unutrašnja napetost, koja 
postoji između domovine i države. 

Po tuđoj se državnoj misli oblikuju domaći tako zvani obrazovani 
krugovi (naša »inteligencija«), po tuđinskoj se državotvornoj volji obra- 
zuju »učena gospoda«, vojnici i činovnici, izobrazuju se časnici, suci, po- 
rezovnici, upravnici, bilježnici, profesori, i ta ih nakalamljena tuđinština 
uistinu izdvaja iz naroda, ona ih odnarođuje. Odnarođujući tako tuđin- 
ska prosvjeta članove naroda i razjedinjavajući tako narod sam omo- 

gućuje ona tuđincu, da narod, kojemu je tako znao nametnuti svoju kul- 


turnu volju, zarobi nesamo kulturno, nego i Politički. I tako prosvjeta 
može doista narod razjedinjavati i slabiti, mjesto da ga ujedinjuje i jača. 
Jedinstvenost prosvjete 

Treba li da narod ostane u sebi jedinstven, da bude jedne volje, 
da si stvori preduvjete samosvojna i samostalna života, koji će ga voditi 
do blagostanja i sreće te mu izvojštiti dostojan položaj među narodima, 
morat će i sva njegova prosvjeta (kultura) biti jedinstvena i morat će 
Povezivati sve dijelove njegove. Ona treba da bude bitnim elementom 
narodnoga života, kojim će se uskršavati i izgrađivati duh unutrašnje su- 
pripadnosti narodnih članova. A to može biti samo tako, da i najviše 
obrazovani slojevi crpaju elemente svoje naobrazbe iz istoga vrela, iz 
kojega izvire prosvjeta naroda. Osnovi prosvjete moraju za 
savnarodu svim njegovim slojevimabiti jedinstveni. 
Samo tako može biti >prosvjeta temelj slozi naroda« (VII. 114.). 

Međutim je domovinska, autohtona prosvjeta, kako Radić pretpo- 
stavlja, u svari se 1 jačka prosvjeta, pa će tako dosljedno sva prosvjetna 
nastojanja nadovezati na seljačku prosvjetu i nadograđivati je, ne će li 
da zađu na stramputice i razbiju ono jedinstvo, koje narodnoj prosvjeti 
ima da bude temeljnom smjernicom. Ujedno se pak otud nadaje i s druge 
strane zahtjev, da se sam seljački stalež kulturno izgrađuje iz sebe sa- 
moga, da mu se ne nakalamljuje nikoja kultura tako, da bi se smatrao 
tek nekim objektom kulturnoga nastojanja. On ima štaviše da sam bude 
subjektom kulturnoga rada i tako treba da bude i shvaćen. Jer istinska 
i usrdna kultura ili Prosvjeta niče samo iz duševne i socijalne slobode. 

S toga osnova proizlazi za Antuna Radića Ponajprije uvjerenje, da 
je bezuvjetno potrebno upoznati sav Život, »srce, dušu i pamet« naroda 
(1. 34), i to dakako istaknuto seljačkoga, jer se samo tako može izgra- 
đivati doista samonikla narodna prosvjeta i narod izbaviti od onih 
utjecaja tuđinskih kultura, koji su za njegov razvitak nepovoljni. Radić 
je sam postavio temelje za ostvarenje toga cilja izradivši svoju »Osnovu 
Za sabiranje i Proučavanje građe o narodnom životu«. 

S istoga se osnova, prema kojemu narod treba da živi svojom ro- 
denom kulturom, izdižu međutim jednako i Prohtjevi, koje Radić po- 
stavlja s obzirom na prosvjetu uopće, a prosvjetni rad u narodu napose. 

Svestranost prosvjete 

Za Radića sadržaj prosvjete nema, kako se vidi, posljednju svrhu 
u samome sebi, već ima da ispuni naročite i bitne zadatke u narodu i 
njemu da služi. Baš zbog toga Radić prosvjetu i ne smatra tek nekim više 

ili manje poželjnim dodatkom Života ili možda suviškom. Ona mu je šta- 
više bitni elemenat narodnog opstanka. No Upravo zato i treba da ispunja 
sve strane i da djeluje u svim funkci 
elementom unutrašnjega narodno 
obuhvatna i svestrana. 
između bitnih značajki 


ćenost temeljito razliko 


jama narodnoga žića, jer napose 
g jedinstva može da bude samo dok je 
Svestranost je tako prema Radiću jedna 
prave prosvjete. Baš u tome i treba prosvije- 


vati od same učenosti i školske obrazovano 
Prosvjeta je nešto mnogo dublje od izoštren 


od samoga znanja. 


sti. 


a intelekta i šira je i bolja 


Kad biznan je bilo osnovnim znakom prosvijećenosti, 
narod neprosvijećen. No upravo to je prema Radiću zlokobn 
Protiv nje se svim svojim silama bori kao protiv teške nep 
školani ljudi narodu nanose. Ta je naime zabluda jedan izmeđ 
razloga, zašto školana »gospoda« narod u najširim njegovi 
Preziru, zašto mu se otuđuju te — što je pri tome najgore 
shvaćajući s njime nerazumno, pa i nebratsk 
narodu na muku, m 
njegovu članu. 


bio bi neuk 
a zabluda i 
ravde, koju 
u najdubljih > 
m slojevima 
— krivo ga 
i postupaju. Tako su onda 
jesto da budu pouzdanim osloncem i najpriprostijem 


psi 
nE 
p 


Prava kultura živi u sreu i duši, a ne samo u pameti; nju treba tražiti u 


osrđu, u ljubavi i čovječnosti, Osnov je 
kulture, bitnost je prosvjete u usrdnoj i 
Samoniklost Prosvjete 


ljudskoj obzirnosti, u sućuti i mil 
djelovnoj socijalnoj svijesti. 


Progleda li se tako Prosvjeta u njezinu svestranom biću, ne će se 
prema Radiću smjeti poreći ni seljačkome narodu. I seljak ima kulturu, 
iako se ona očituje u naročitom životnom stilu seljačkoga naroda. Osobi- 
tost je pak toga stila, toga životnog oblika neizbježna, jer je uvjetovana 
osobitim pretpostavkama, mogućnostima i zadaćama seljačkoga života. 
Stoga i može Radić uporno zastupati stajalište, da je na sasvim krivom 
Putu, tko bi seljaštvo, tko bi narod htio 


>prosvjećivati«, »kultivirati« 
tako, da bi 


mu se smjernice prosvjete tražile negdje izvan njegova rođena 
Života i unosile u taj Život iz tuđe mu kulture. Smjernice, prema kojima 
treba udesiti sav prosvjetni rad u domovini, 


treba naprotiv utvrditi u 
samoj narodnoj duši, i narodu treba ostaviti, 


da prema njima sam gaji 

svoj rođeni životni oblik. Treba štaviše narodu služiti pomažući mu pri 
izgradnji, pri produbljivanju i oplemenjivanju tog oblika. Samo je tako 
uopće moguće doći do samonikle, autohtone narodne kulture, pa zato 
samo tako upravljen rad i može da bude priznat kao zadaća, koju obra- 
zovani krugovi imaju na tlu prosvjete izvršiti prema seljaštvu, prema na- 
rodu 

Seljački narod treba da živi svojim životom, svojom dušom, svo- 
jim srcem, svojom pameti, pa kao što ima pravo na svoje običaje i na 
svoje shvaćanje pravde i pravičnosti, tako po tome iskonskom pravu da 
bude svoj, imaju i ti običaji i to shvaćanje, a ne tuđinska državna volja 
ili tuđa pravna svijest biti izvorom i osnovom pronalaženja prava. Samo- 
nikla seljačka prosvjeta ima da bude dakle prema Radiću toliko obu- 
hvatna, da bi u temeljima zahvatila i samo zakonodavstvo. Time 
bi se imalo postići, da domovinski običaji budu u što većem skladu s pra- 
vom u državi, čime bi unutrašnja napetost između domovinskog i držav- 
nog životnog reda bila svedena na razmjerno najmanju mjeru. Tom pri- 
mjenom svoje spoznaje, da politike nema bez prosvjete, određuje među- 
tim Radić narodnoj seljačkoj prosvjeti i sasvim određen smjer, u kojemu 
bi imala biti sredstvom, da se prebrodi nepoželjni jaz između »naroda« i 
»gospode«. 

Čovještvo 

Nalazi li tako Radić, da upravo podržavanje, gajenje i izgrađivanje 
samonikle narodne prosvjete omogućuje ukloniti tuđinštinu i tako ubla- 
Žiti jaz između slojeva narodnih, što opet narod vodi do potrebna jedin- 
stva, a time i do razmjernog unutrašnjeg smirenja, ne misli ipak, da bi 
se svojom osebnom prosvjetom imao narod sasvim odijeliti od drugih 
naroda. Baš naprotiv ističe Radić, da prosvjeta, kolikogod i bila narodna, 
nema narod sapeti u uže granice same njegove domovine ili države. Već 
sama činjenica, da se ni narodi ne mogu održati bez prijatelja, traži me- 
đusobni kulturni dodir različitih naroda. Duhovna oplodnja ne ograđuje 
niti umanjuje samoniklosti, ako nije nametnuta, nego je narod prihvaća 
primjereno svome biću. »Prosvjeta«, veli Radić, »zbližuje i najrazličitije 
i najudaljenije narode, a kamo ne bi srodnih i blizih« (XIII. 93). 

Po takvom pak zbliženju i dodiru dokazuje narod svoju pripadnost 
širemu krugu čovječanstva, u okviru kojega dobiva naročito svoje 
značenje i osobit svoj poziv. Da to međutim bude moguće, mora i najna- 
rodnija prosvjeta već u klici svojoj sadržavati toliko opće ljudskih ele- 
menata, da bi dodir s drugim kulturama bio nesamo moguć, nego i plo- 

donosan. Baš će seljačkoj kulturi međutim tih elemenata najmanje nedo- 


stajati, jer samo seljaštvo nije kao takvo osnov i jezgra određenog i odje- 
litog nekog naroda, nego naprotiv svih prosvjećenih naroda, svih domo- 
vina. I gdje se god seljački rad i trud i seljačka privrženost zemlji oči- 
tovali u svojoj specifičnosti, svagdje im pripada isto značenje bez obzira 
na bilo koje granice, što razdvajaju narode, domovine i države; svagdje 
se u tome radu i trudu i u toj privrženosti očituje isto čovještvo, kakvo- 
megod narodu sam čovjek-seljak i pripadao. 


Tako se u seljačkoj prosvjeti održava doduše osobitost i zasebnost 
narodna, ali se baš ta osobitost i zasebnost može prikazati u specifično 
kulturnome svom značenju samo toliko, koliko se tu odražava čovje- 
štvo, koje je, kako Radić veli, »vječno i božje« (II. 194). Pa kako iznad 
boga i vječnosti nema mjerila, dokazuje Radić tim svojim izrijekom, da 
mu je čovještvo najviše mjerilo i posljednja smjernica prosvjete. 


S tim se općim postavkom na posljetku i slaže, kad Radić sasvim 
dosljedno opominje: »Ako hoćemo da budemo pravi Hrvati, treba naj- 
prije da budemo potpuni ljudi« (II. 309). 

Koliko prosvjeta ima da bude narodna, toliko treba dakle da bude 
i čovječanska. A upravo u seljačkoj se kulturi, kako je Radić eto određuje 
i traži, to dvoje ne isključuje, već naprotiv združuje u mogućem skladu. 
Mirotvorstvo 

Prosvjeta može da izmiri opreke i bitna joj je to svrha. Kao što 
joj zato Radić s jedne strane određuje zadaću, da u narodu umanji i po 
mogućnosti premosti jaz između  »seljaštva« i »gospode«, domovine i 
države, tako joj prema njenoj mogućnosti da bude izrazom sinteze između 
narodnosnog i čovječanskog principa pridaje funkciju, da unese snošlji- 
vost i mir među narode. I kao što s obzirom na jedinstvo narodno Radić 
najodlučnije ističe, da »je proti svakoj borbi među staležima«, jer je 
borba ta »nerazumna«, pa se zato »iz nje rađa mržnja«, tako da »poži- 
vinčuje narod« (III. 352), tako je jednako dosljedan, kad upravljen na 
uzajamnost opće čovječansku u skladu s prosvjetnim svojim zamislima 
uzvikuje: »Čast svakomu narodu i plemenu na bijelom ovom svijetu, jer 
je sve narode, plemena i jezike — sve je bog stvorio« (II. 131). 


Prosvjetna se načela Radićeva izdižu prema tome daleko iznad da- 
našnje mode klasizma i rasizma. Tako i jest seljačka prosvjeta, kako ulazi 
kao dinamički elemenat u hrvatski seljački pokret, s obzirom na slojeve 
narodne unifikatorna, a s obzirom na odnos između različitih naroda 
Pacifistička, mirotvorna. 

Opća određenja 

Svu životnu širinu može prema vjeri Radićevoj 
zahvatiti prosvjeta samo ako su joj osnovi usidreni 
useljaštvu Izgrađenanatim osnovimaprosvjetaima 
da bude slobodna i samonikla, jedinstvena i svestra- 
na, narodnaičovječanska, unifikatornaimirotvorna. 
U tim općim određenjima valja vidjeti osnovne pr o- 
Svjetne smjernice Antuna Radića. 


Škola i dom 
U skladu s tim smjernicama iznosi Radić mnoštvo odlučnih misli 


i prijedloga s obzirom na organizaciju prosvjetnoga rada. Nije zadaća ovog 
izlaganja, da se prikažu sve te značajne pojedinosti. No ipak će se u tome 
pravcu cjelovitosti radi izložiti neki opći Radićevi pogledi, koji naročito 
mogu da osvijetle njegovo pedagoško stajalište. 

Odgoj se kao uskršavanje i pridizanje sposobnosti vrijednosnoga 
doživljavanja prema sveđ nanovo ispovijedanom Radićevu uvjerenju, 
koje svom oštrinom ističe, odvija samo u domovinskome životnom krugu, 
u okviru doma. »U školi se«, veli u tome smjeru Radić, »čovjek može 
koješta korisna naučiti, ali ono, što je glavno, a to je poštenje i duševnost, 
to se uči od oca i matere, od svakoga starijega, to se uči u životu, a ne u 
školi. Ne vjerujte nikomu i ne mislite, da iz škole moraju izaći liudi bolji 
i pametniji« (II. 186). I napose se Radić tuži, da se u školama pita samo 
za znanje, dakle za ono, što je najmanje bitno za pravu prosvjetu, za 
usrdnu kuituru. Zato, kako Radić ističe, iz učevnih zavoda, a osobito »iz 
visokih škola izlaze i takvi ljudi i takva učena gospoda, koja mnogo sva- 
šta znadu, ali ne znaju i ne mare ni za Boga, ni za dušu, a po tom ni za 
pravicu...« (I. 244). Škola je jednostrana, ne obuhvaća čitava čovjeka, 
pa tako često izgrađujući mu znanje otupljuje upravo time njegovu snagu 
vjerovanja, mjesto da mu vjeru produbljuje. A »strašan je čovjek, koji 
ne vjeruje« (VI. 233), jer bez vjere, koja »nam daje jakost« (III. 96) nema 
ni prave borbe proti zlu (V. 342). 

Škola, bar takova, kakvu Radić kod nas nalazi, stoji u državnome 
životnom redu, država ju je ustrojila, ona podržava školski sistem i odre- 
đuje nastavnu osnovu i smjernice školskoga rada. A sav taj sistem nije, 
kako Radić u mncgo navrata ističe, stvoren da bude pravim rasadištem 
odgoja. On je ponajviše ustrojen po namjeri, da se škola podvrgne poli- 
tičkom cilju. 

Škola može tek da obrazuje i izobrazi čovjeka, da mu d4 potrebnoga 
znanja, da ga nauči razumjeti kulturna dobra te ga na posljetku uputi u 
struku, kako bi mogao izvršavati određeno zvanje. Time dašto nijesu još 


Kk 


došli do pravoga značenja dublji odgojni Poticaji. Treba li da škola bude 
međutim bar približno odgojnim zavodom, ima se oteti iz ruku odnaro- 
đene »gospode«, dublje gledano iz državnoga životnog kruga, valjalo 
bi je dezetatizirati i debirokratizirati te osloboditi od dohvata sve dnevne 
stranačke politike, 


Ako u seljaštvu treba naći osnove narodne kulture, onda bez sumrije 
osnovna škola ima da bude seljačka. Ona treba da se potpuno prilagodi 
općem obliku seljačkoga života i da bude uđešena prema njegovim stvar- 
nim gospodarskim, privrednim i prosvjetnim potrebama. Ona ima da 
trajno vodi računa o narodnome biću te da služi njegovu upoznavanju. 


No ako narodna prosvjeta i treba da bude osnovom svemu narod- 
nom školstvu i škola po tom osnovu ima da bude jedinstven a, ne 
znači to opet, da bi ona morala ujedno biti i potpuno jednooblična. Jedin- 
stvo ne znači ujednačenost. Baš naprotiv ima se škola Prilagoditi moguć- 
nostima i potrebama svoga kraja i upravo time potvrditi, da je doista 
srasla s narodom i konkretnom njegovom kulturom. 


Na osnovima takve narodne škole ima se izgraditi dalje školovanje. 
Ono treba da čovjeka disciplinira, da ga privede produktivnome radu i 
savjesnom izvršavanju dužnosti te da mu pored toga omogući opće obra- 
zovanje i stručnu izobrazbu. 


Potrebno je, da organizacija školstva pogoduje izobrazbi i obrazo- 
Vanju stručnjaka. Narodu treba spremnih i učenih ljudi, koji će za 
nj voditi stručne javne i državne poslove, koji su narodu i njegovoj cje- 
lini od prijeke potrebe. Samo ta »gospoda« svoje stručnjaštvo ne smiju 
smatrati opravdanim razlogom, da se odnarode, da narod gledaju s visoka, 
da ga preziru te se tako pokvare, da se ne mogu pravo snaći u svojoj 
nadutosti i oholosti. Oni naprotiv imaju biti tome svijesni, da nemaju 
služiti sebi, već stvari, narodu i domovini. Po svojoj spremi imaju oni 
vršiti onu osobitu narodnu službu, za koju seljak prema osobitosti svoga 
rada i obrazovanja nije zvan da je vrši. Evo, što o tome kaže sam Radić, 
koji nipošto »ne nauča, da seljaci imaju voditi gospodu. No istina je«, 
veli on, »da i seljaci imadu doći među one, koji vode. Da je seljak prvi, 
to ne znači ni to, da je on zato prvi, što je neuk i neprosvijećen, a ni to, 
da je seljak sve, a sve drugo ništa, — nego to znači, da je seljački stalež 
uopće najvažniji, a u Hrvatskoj uza to i najbrojniji i najnarodniji, tako 
te je upravo temelj hrvatskoj državi i narodu, a zato su seljačke potrebe 
Prve u državi . . .« (VII. 130, 131). 

Škola ima da u stvari bude kao nastavak, kao dalji organ doma. 
Prema tome se i metoda školskeobukei stege ima po moguć- 
nosti orijentirati prema odgoju u domu, a ne prema životu u vojarni. 
Đak treba da se školuje tako, da mu se ne okrn 
sputa spontanost. Samostalnosti samorad 
Živi izvori školskoga rada 


ji svijest slobode i ne 


inost treba da budu 


,» ito kako učenikova,. tako ne manje i učite- 
ljeva. Mehanizam i šablona, slijepo nasl 


H 
b 
"am. mn sanje 


jedovanje i povođenje za tuđim 


e uzorom najveći su neprijatelji pravom obrazovanju. 
m- i Školski se red ne smije osnivati na pokornosti i strahu, nego na 
š= ; poštovanju i stidu. Inače se ne daju odgojiti slobodni i ponosni ljudi. 
ju ; Samopouzdanjeičuvstvo Za vrijednost čovječje lič- 
qa j nosti treba da se ispred svega gaje i podržavaju, kako ne bi iz škole ž 
I ' izlazili robovi i kukavice, koji narodu ne mogu biti ni na korist ni na čast. 
đ P Obrazovni ideal 
i ; U tome pak smjeru crta Ante Radić i svoj obrazovni ideal. 
i Te mu je čovjek, koji će znati, »što znače riječi pravda, neustrašivost, 
= Poštenje«, čovjek. koji je naučio »govoriti istinu, osuđivati denuncijaciju, 
vladati sobom i drugima, a nada sve: preuzimati i nositi odgovornost «. 
E. To je čovjek duboke i nepokolebljive socijalne svijesti, koji će bačen 
i : »u Život . . , braniti uredbe svoje domovine« te se »g istim žarom« znati 
- ; »svuda protiviti neustrašivo, odlučno i pošteno« svemu nasilju i ne- 
pravu (XVI. 56). ' 
E Radićev je obrazovni ideal — i u tome je doista originalan i sasvim 


3 naš — ustvaribunto vnik, koji na zlo oko sebe ne gleda mirno i ne 

: ' prepušta mu bez otpora vlast. To je čovjek, koji i onda, kad mu nedo- 
staju sredstva za uspješan otpor, protiv sve socijalne nepravde visoko 
diže stijeg bune, na kojemu je ispisana lozinka: poštenjeič OV j e- 
štvo, lozinka, pod kojom na posljetku ne će bježati ni od borbe za 
hrvatskui ljudsku pravicu. 

